واشنگٹن (اے پی پی) مچ آ دنیا ٹی ہلوک آ کورونا وائرس آن زوال مروک آتا کچ 4 لکھ 74 ہزار آن گدرینگانے وخت اس کہ چندی ملک آتے ٹی داوخت اسکان کوروناغان 91 لکھ 92 ہزار آن زیات بندغ زہمی مسنو۔ سے شنبے نادے آ امریکی میڈیا نا رداٹ دنیا ٹی غٹ آن زیات 23 لکھ زہمی تتون امریکہ کل آن مون ءِ ، امریکہ غان پد برازیل زہمی ملک آتا لڑ اٹ ارٹمیکو وخت اس کہ روس مسٹ میکو نمبر آٹے۔ ہراڑے بالترتیب 11 لکھ و پنچ لکھ 92 آن زیات پک زہمی ساڑی ءِ۔ دنیا نا غٹ آن زیات زہمی ملک امریکہ ٹی جم زہمی تا کچ 23 لکھ 88 ہزار آن زیات ءِ، ملک اٹی داوخت اسکان اسہ لکھ 26 ہزار آن زیات زوال مسنے۔ برازیل زہممی و زوال مروک آتا کچ انا اعتبار اٹ ارٹ میکو بھلا ملک ءِ۔ برازیل اٹی زہمی تا کچ 11 لکھ 11 ہزار آن زیات ءِ۔ کمامدارآتارداٹ برازیل اٹی کورونا وائرس آن داوخت اسکان 51407 بندغ زوال کرینو۔ تازہ انگا حساب وکتاب نا رداٹ دنیا نا چندی ملک آتے ٹی داوخت اسکان کوروناغان 9،192،549 بندغ زہمی و 474،444 زوال کرینو وخت اس کہ فعال ناجوڑ آتا کچ 3،778،756ءِ۔ امریکہ ٹی زہمی بندغ آتا کچ 2388153اسکان سرمسنے وخت اس کہ ملک اٹی داوخت اسکان 122610 بندغ زوال کرینو۔ امریکہ ٹی کورونانا فعال ناجوڑ آتا کچ 1262614ءِ۔ برازیل اٹی کورونا وائرس زہمی تا کچ 11 لکھ آن گدرینگانے۔ برازیل اٹی تدوک آ 24 گھنٹہ ٹی کورونا وائرس نا پین 21432 پوسکن ءُ کیس درج مسنے، ملک اٹی داسہ زہمی بندغ آتا جم کچ 1111348مسنے۔ برازیل نا وزارت جان جوڑی نا رداٹ ملک اٹی کورونا وائرس آن پین 654 بندغ زوال کرینو ہراڑان مرک آتا جم کچ 51407 مسنے۔ کمامدارآتارداٹ برازیل اٹی ہلوک آ وائرس نا فعال زہمی تا کچ 465837ءِ۔ داہیت قابل ذکر ءِ کہ مچ آ دنیا ٹی کورونا وائرس نا زہمی تا کچ انا اعتبار اٹ امریکہ غان پد برازیل ارٹ میکو نمبر آٹے۔ داڑے مصر اٹی ہلوک آ کورونا وائرس آن زوال مروک آتا کچ 2278مسنے وخت اس کہ مچ آ ملک انا چندی علاقہ غاتے ٹی ناجوڑ آتا کچ اٹی ودکی مننگ ءِ۔ مصر اٹی کورونانا 1576 پوسکن آ ناجوڑ آتیان پد دا ہلوک آ دین آن زہمی بندغ آتا کچ ودسا 56809 مسنے۔ کمامدارآتارداٹ مصر اٹی کورونا وائرس نا فعال ناجوڑ آتا کچ 39398 ءِ۔ یات سلے کہ بھارت اٹی زہمی تا جم کچ 4 لکھ 40 ہزار آن زیات وخت اس کہ ملک اٹی 14 ہزار آن زیات زوال مسنے۔
